作者:白樸
標題:唐明皇秋夜梧桐雨・黃鐘煞
內容:順西風低把紗窗哨，送寒氣頻將繡戶敲。莫不是天故半人愁悶攪？前度鈴聲響棧道。似花奴羯鼓調，如伯牙《水仙操》。洗黃花潤籬落，漬蒼苔倒牆角。渲湖山漱石竅，浸枯荷溢池沼。沾殘蝶粉漸消。，灑流螢焰不著。綠窗前促織叫，聲相近雁影高。催鄰砧處處搗，助新涼分外早。斟量來這一宵，雨和人緊廝熬。伴銅壺點點敲，雨更多淚不少。雨溼寒梢，淚染龍袍。不肯相饒。共隔著一樹梧桐直滴到曉。